CELEX: 32018D0224
Language: bg
Date: 2018-02-15 00:00:00
Title: Решение (ОВППС) 2018/224 на Съвета от 15 февруари 2018 година за изменение на Решение 2011/101/ОВППС относно ограничителни мерки срещу Зимбабве

16.2.2018   
            
            
               BG
            
            
               Официален вестник на Европейския съюз
            
            
               L 43/12
            
         РЕШЕНИЕ (ОВППС) 2018/224 НА СЪВЕТА
   от 15 февруари 2018 година
   за изменение на Решение 2011/101/ОВППС относно ограничителни мерки срещу Зимбабве
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 15 февруари 2011 г. Съветът прие Решение 2011/101/ОВППС относно ограничителни мерки срещу Зимбабве (1).
            
         
               (2)
            
            
               Съветът направи преглед на Решение 2011/101/ОВППС, като отчете измененията в политическата ситуация в Зимбабве. Като има предвид броя и степента на неяснотите, характеризиращи настоящия преход след промяната в ръководството през декември 2017 г., Съветът смята, че ограничителните мерки следва да останат в сила до постигането на по-голяма яснота.
            
         
               (3)
            
            
               Срокът на прилагане на ограничителните мерки срещу Зимбабве следва да бъде удължен до 20 февруари 2019 г. Съветът следва да прави постоянен преглед на ограничителните мерки в контекста на развитието на политическата ситуация и ситуацията по отношение на сигурността в Зимбабве.
            
         
               (4)
            
            
               Ограничителните мерки следва да бъдат запазени за седемте лица и образуванието, изброени в приложение I към Решение 2011/101/ОВППС. Спирането на прилагането на ограничителните мерки следва да се поднови за петте лица, изброени в приложение II към Решение 2011/101/ОВППС.
            
         
               (5)
            
            
               Поради това Решение 2011/101/ОВППС следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Член 10 от Решение 2011/101/ОВППС се заменя със следното:
   
      „Член 10
      1.   Настоящото решение влиза в сила в деня на приемането му.
      2.   Настоящото решение се прилага до 20 февруари 2019 г.
      3.   Прилагането на мерките, посочени в член 4, параграф 1 и член 5, параграфи 1 и 2, доколкото се отнасят за лицата, изброени в списъка в приложение II, се спира до 20 февруари 2019 г.
      4.   Настоящото решение подлежи на постоянен преглед и се подновява или изменя, в зависимост от случая, ако Съветът прецени, че целите му не са постигнати.“
   
   Член 2
   Настоящото решение влиза в сила в деня след публикуването му в Официален вестник на Европейския съюз.
   
   
      Съставено в Брюксел на 15 февруари 2018 година.
      
         
            За Съвета
         
         
            Председател
         
         К. ВЪЛЧЕВ
      
   
   
      (1)  Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве (ОВ L 42, 16.2.2011 г., стр. 6).